ଗଛମୂଳେ ଚାଲିଛି ପାଠ ପଢ଼ା । ଆଉ ସେହି ଗଛ ମୁଳେ ବି ଚାଲିଛି ଡାକ୍ତରଖାନା । ଗୋଟିଏ ପଟେ ପିଲାମାନେ ବସି ପାଠ ପଢୁଛନ୍ତି ଆଉ ଅନ୍ୟପଟେ କୁନି କୁନି ପିଲାମାନଙ୍କର ଚାଲିଛି ଚିକିତ୍ସା । ହୁଏତ ଏମିତି କିଛି ଦୃଶ୍ୟ ମନରେ ତିଆରି କଲେ ଆପଣଙ୍କୁ ଆଶ୍ଚର୍ଯ୍ୟ ଲାଗିବ । ହେଲେ ବାସ୍ତବରେ ଠିକ୍ ଏମିତି କିଛି ଚିତ୍ର ହିଁ ଦେଖିବାକୁ ମିଳିଛି ।
ମାଲକାନଗିରି ଚିତ୍ରକୋଣ୍ଡା ସ୍ୱାଭିମାନ ଅଞ୍ଚଳର ଧୂଳିପୁଟ ପଞ୍ଚାୟତର କୋଟେଦୁରୁବନ୍ଧ ଗାଁରେ ଦେଖିବାକୁ ମିଳିଛି ଏମିତି ଅଭାବନୀୟ ଚିତ୍ର । ଯେଉଁଠି ଏକା ସାଙ୍ଗରେ ଚାଲିଛି ଶିକ୍ଷା ଓ ସ୍ୱାସ୍ଥ୍ୟ ସେବା । ଶିକ୍ଷା ଓ ସ୍ୱାସ୍ଥ୍ୟ ପରି ଦୁଇ ଦୁଇଟି ଗୁରୁତ୍ୱପୂର୍ଣ୍ଣ ବିଭାଗ ଖୋଜୁଛି ନିଜର ସ୍ଥାୟୀ ଠିକଣା । ଦୁଇଟି ଯାକ ବିଭାଗର ଭିତ୍ତିଭୂମି ନଥିବାରୁ ବାରଣ୍ଡାରେ ଚାଲିଛି ସେବା ।
କ'ଣ ଏହି ନାର୍କୋ ଟେଷ୍ଟ ? କୋର୍ଟରେ ଏହାର ରିପୋର୍ଟ କାହିଁକି ଗ୍ରହଣୀୟ ନୁହେଁ..?
ଗ୍ରାମରେ ଥିବା ସ୍କୁଲ କମିଟିର ସଭାପତିଙ୍କ ବାରଣ୍ଡାରେ ଏମିତି ସମ୍ବେଦନଶୀଳ ଦୃଶ୍ୟ ଦେଖିବାକୁ ମିଳିଛି । ଗୋଟିଏ ପଟେ ଶିକ୍ଷକ ପିଲାଙ୍କୁ ପାଠ ପଢ଼ାଉଥିବା ବେଳେ ଅନ୍ୟପଟେ ଡାକ୍ତର କରନ୍ତି ରୋଗୀଙ୍କ ଚିକିତ୍ସା । ତେଣୁ ଉଭୟ କାମରେ ସମସ୍ୟା ଦେଖାଯାଏ । ହେଲେ ସମାଧାନର ରାସ୍ତା ଏଯାଏଁ ବାହାରି ନାହିଁ । ସ୍କୁଲ ଗୃହ ଓ ଅଙ୍ଗନବାଡି ସେଣ୍ଟର ସହ ମେଡିକାଲ ପାଇଁ ଗାଁ ଲୋକେ ବରାବର ଦାବି ଜଣାଉଛନ୍ତି। ହେଲେ ଦାବି ପୂରଣ ହେଉନି। କେବଳ ପ୍ରତିଶ୍ରୁତି ଦେଇ ପ୍ରଶାସନ ଚୁପ୍ ରହୁଛି । ଆଉ ନାନାପ୍ରକାର ଅସୁବିଧାର ସାମ୍ନା କରୁଛନ୍ତି ଅଂଚଳବାସୀ ।
ଆପଣଜାଣି ଆଶ୍ଚର୍ଯ୍ୟ ହେବେ ଆୟୁଷ ଡାକ୍ତର ରାକେଶ ଶର୍ମା ୪୪ ରୁ ଅଧିକ ଗାଁରେ ବୁଲିବୁଲି ଚିକିତ୍ସା କରନ୍ତି । ହେଲେ ମେଡିକାଲ ଏଯାଏଁ ହେଲାନି । ସରକାର ସବୁବେଳେ କହୁଛନ୍ତି, ଶିକ୍ଷା ଓ ସ୍ୱାସ୍ଥ୍ୟକୁ ଆମେ ସର୍ବାଦା ଗୁରୁତ୍ୱ ଦେଉଛୁ କିନ୍ତୁ ବାସ୍ତବରେ ଏହି ଦୁଇଟି ବିଭାଗ କେମିତି ଚାଲିଛି ତାହା ଏହି ଗାଁ ଲୋକଙ୍କ ପଚାରିଲେ ସ୍ପଷ୍ଟ କହିବେ ।
BEO, DEO, ଏପରିକି ଉପଜିଲ୍ଲାପାଳଙ୍କୁ ସ୍କୁଲଟିଏ ପାଇଁ କୁହାଯାଉଛି । ହେଲେ ସ୍କୁଲ ନିର୍ମାଣ ପାଇଁ ଇଟା କି ବାଲି ଏଯାଏଁ ଗାଁରେ ପଡିନି । ତେବେ ସମସ୍ୟା ସମ୍ପର୍କରେ ଆମେ ଉପଜିଲ୍ଲାପାଳଙ୍କ ପ୍ରତିକ୍ରିୟା ନେବାକୁ ଚାହିଁଥିଲୁ । ବିଇଓଙ୍କ ସହ କଥା ହୋଇ ନିଷ୍ପତ୍ତି ନେବେ କହି ଫୋନ୍ କାଟିଦେଇଥିଲେ କିନ୍ତୁ ସ୍ୱାସ୍ଥ୍ୟ ବ୍ୟବସ୍ଥା ସମ୍ପର୍କରେ ମୁହଁ ଖୋଲି ନଥିଲେ । ତେବେ ପ୍ରଶାସନର ଉଦାସନୀୟତା ପାଇଁ ନାହିଁନଥିବା ଅସୁବିଧାର ସାମ୍ନା କରୁଛନ୍ତି ଲୋକେ ।
(ରିପୋର୍ଟ- ରତ୍ନାକର ପ୍ରଧାନ, ଚିତ୍ରକୋଣ୍ଡା)
ଯେଉଁ ସ୍କୁଲର ଭୂଗୋଳ ଭାଙ୍ଗିଯାଇଛି ସେଠି ପିଲାଏ ପାଠ ପଢ଼ି ଭବିଷ୍ୟତ ଗଢ଼ିବେ କେମିତି ।
ଦକ୍ଷିଣ-ପୂର୍ବ ବଙ୍ଗୋପସାଗର ଏବଂ ପାର୍ଶ୍ବବର୍ତ୍ତୀ ଆଣ୍ଡାମାନସାଗର ଅଞ୍ଚଳରେ ଏକ ଲଘୁଚାପ କ୍ଷେତ୍ର ସୃଷ୍ଟି ହୋଇଛି। ଏହା ପରବର୍ତ୍ତୀ ୩ ଦିନ ଯାଏ ତାମିଲନାଡୁ-ପୁଡୁଚେରୀ ଏବଂ ଦକ୍ଷିଣ ଆନ୍ଧ୍ରପ୍ରଦେଶ ଉପକୂଳ ମୁହାଁ ହୋଇପାରେ।
ରାଜୀବ ଗାନ୍ଧି ହତ୍ୟାକାରୀଙ୍କୁ ମୁକ୍ତ କରିବା ନିଷ୍ପତ୍ତିର ପୁନଃ ସମୀକ୍ଷା ପାଇଁ ସୁପ୍ରିମକୋର୍ଟ ଗଲା କେନ୍ଦ୍ର। ନିଷ୍ପତ୍ତିର ପୁନଃ ସମୀକ୍ଷା ପାଇଁ କେନ୍ଦ୍ର ସରକାର ଉଚ୍ଚତମ ନ୍ୟାୟଳୟରେ ଆବେଦନ କରିଛନ୍ତି।
ରାୟଗଡ଼ ଜିଲ୍ଲାପାଳଙ୍କୁ ଜାତୀୟ ମାନବାଧିକାର କମିଶନ ସମନ ଜାରି କରିଛନ୍ତି। ଆସନ୍ତା ଜାନୁଆରୀ ୧୧ ତାରିଖରେ କମିଶନଙ୍କ ନିକଟରେ ହାଜର ହୋଇ ପକ୍ଷ ରଖିବାକୁ ଜାତୀୟ ମାନବାଧିକାର କମିଶନ ନିର୍ଦ୍ଦେଶ ଦେଇଛନ୍ତି।
